title: Regulamentul de punere în aplicare (UE) 2019/103 al Comisiei din 23 ianuarie 2019 de modificare a Regulamentului de punere în aplicare (UE) 2015/1998 în ceea ce privește clarificarea, armonizarea și simplificarea, precum și consolidarea anumitor măsuri specifice de securitate a aviației (Text cu relevanță pentru SEE.)

text:
                  24.1.2019

                  RO

                  Jurnalul Oficial al Uniunii Europene

                  L 21/13

         REGULAMENTUL DE PUNERE ÎN APLICARE (UE) 2019/103 AL COMISIEI
         din 23 ianuarie 2019
         de modificare a Regulamentului de punere în aplicare (UE) 2015/1998 în ceea ce privește clarificarea, armonizarea și simplificarea, precum și consolidarea anumitor măsuri specifice de securitate a aviației
         (Text cu relevanță pentru SEE)
         COMISIA EUROPEANĂ,
         având în vedere Tratatul privind funcționarea Uniunii Europene,
         având în vedere Regulamentul (CE) nr. 300/2008 al Parlamentului European și al Consiliului din 11 martie 2008 privind norme comune în domeniul securității aviației civile și de abrogare a Regulamentului (CE) nr. 2320/2002 (1), în special articolul 4 alineatul (3),
         întrucât:

                     (1)

                     Experiența dobândită în cursul punerii în aplicare a Regulamentului de punere în aplicare (UE) 2015/1998 al Comisiei (2) a demonstrat necesitatea unor modificări minore ale modalităților de implementare a anumitor standarde de bază comune.

                     (2)

                     În vederea îmbunătățirii clarității juridice, a standardizării interpretării comune a legislației și a asigurării implementării optime a standardelor de bază comune în domeniul securității aviației, anumite măsuri specifice de securitate a aviației ar trebui clarificate, armonizate sau simplificate.

                     (3)

                     În plus, noile evoluții în ceea ce privește operațiunile aeroporturilor și ale companiilor aeriene, tehnologiile și echipamentele de securitate dezvoltate pentru a face față modificărilor amenințărilor și riscurilor, precum și evoluția Standardelor internaționale și a practicilor recomandate ale Organizației Aviației Civile Internaționale (OACI) impun ca normele de punere în aplicare să fie modificate în consecință.

                     (4)

                     Modificările se referă la măsuri în domeniul securității aeroportuare, la revizuirea normelor privind verificarea antecedentelor în vederea îmbunătățirii culturii securității și a rezilienței, și la introducerea și utilizarea echipamentelor de detectare a explozibililor din încălțăminte (SED) și a echipamentelor de detectare a vaporilor de explozibili (EVD) și definirea unor standarde de performanță pentru acestea.

                     (5)

                     Prin urmare, Regulamentul de punere în aplicare (UE) 2015/1998 ar trebui modificat în consecință.

                     (6)

                     Măsurile prevăzute în prezentul regulament sunt conforme cu avizul comitetului instituit prin articolul 19 din Regulamentul (CE) nr. 300/2008,

               ADOPTĂ PREZENTUL REGULAMENT:

            Articolul 1
            Anexa la Regulamentul de punere în aplicare (UE) 2015/1998 se modifică în conformitate cu anexa la prezentul regulament.

            Articolul 2
            Prezentul regulament intră în vigoare la 1 februarie 2019. Cu toate acestea, punctele 2, 20, 25, 26, 28-38, 44 și 45 din anexa la prezentul regulament se aplică de la 31 decembrie 2020.

            Prezentul regulament este obligatoriu în toate elementele sale și se aplică direct în toate statele membre.
            Adoptat la Bruxelles, 23 ianuarie 2019.

                  Pentru Comisie

                  Președintele

               Jean-Claude JUNCKER

            (1)  JO L 97, 9.4.2008, p. 72.

            (2)  Regulamentul de punere în aplicare (UE) 2015/1998 al Comisiei din 5 noiembrie 2015 de stabilire a măsurilor detaliate de implementare a standardelor de bază comune în domeniul securității aviației (JO L 299, 14.11.2015, p. 1).

            ANEXĂ
            Anexa la Regulamentul de punere în aplicare (UE) 2015/1998 se modifică după cum urmează:

                        1.

                        Punctul 1.1.3.4 se înlocuiește cu următorul text:

                                    „1.1.3.4.

                                    O examinare de securitate a părților critice care ar fi putut fi contaminate trebuie efectuată cât mai repede posibil pentru a se asigura în mod rezonabil că acestea nu conțin articole interzise, ori de câte ori au avut acces la părți critice:

                                                (a)

                                                persoane care nu au fost supuse controlului de securitate;

                                                (b)

                                                pasageri și membri ai echipajului care sosesc din alte țări terțe decât cele enumerate în apendicele 4-B;

                                                (c)

                                                pasageri și membri ai echipajului care sosesc din aeroporturi din Uniune, în cazul în care statul membru în cauză a derogat de la standardele de bază comune, în conformitate cu articolul 1 din Regulamentul (UE) nr. 1254/2009 al Comisiei (*1), cu excepția cazului în care aceștia sunt întâmpinați la sosire și însoțiți în afara zonelor respective în conformitate cu punctul 1.2.7.3.

                                          Se consideră că dispozițiile acestui punct sunt respectate în cazul aeronavelor supuse unei examinări de securitate și nu se aplică în cazul în care persoanele menționate la punctele 1.3.2 și 4.1.1.7 au avut acces la părți critice.
                                    În ceea ce privește literele (b) și (c), această dispoziție se aplică doar părților critice care sunt utilizate de bagajele de cală deja supuse controlului de securitate și/sau de pasagerii care pleacă și au fost deja supuși controlului de securitate și care nu pleacă cu aceeași aeronavă ca respectivii pasageri și membri ai echipajului.

                           (*1)  Regulamentul (UE) nr. 1254/2009 al Comisiei din 18 decembrie 2009 de stabilire a criteriilor care să permită statelor membre să deroge de la standardele de bază comune privind securitatea aviației civile și să adopte măsuri de securitate alternative (JO L 338, 19.12.2009, p. 17).”"

                        2.

                        Punctul 1.2.3 se înlocuiește cu următorul text:
                        „1.2.3.   Cerințe privind legitimațiile de membru de echipaj și legitimațiile de aeroport utilizate în Uniune

                        1.2.3.1.   Legitimația de membru de echipaj a unui membru de echipaj angajat de un transportator aerian din Uniune și legitimația de aeroport pot fi emise numai pentru o persoană care are o necesitate operațională și care a trecut cu succes printr-o verificare aprofundată a antecedentelor în conformitate cu punctul 11.1.3.
                        1.2.3.2.   Legitimația de membru de echipaj și legitimația de aeroport se emit pentru o perioadă de maximum cinci ani.
                        1.2.3.3.   Legitimația unei persoane care nu trece cu succes de verificarea aprofundată a antecedentelor trebuie dezactivată sau retrasă imediat, după caz, și restituită autorității, operatorului sau entității emitente competente.
                        1.2.3.4.   Legitimația se poartă la vedere cel puțin atunci când titularul se află într-o zonă de securitate cu acces restricționat.
                        O persoană care nu își poartă legitimația la vedere în zonele de securitate cu acces restricționat, altele decât cele în care sunt prezenți pasageri, trebuie somată de către persoanele responsabile de aplicarea punctului 1.5.1 litera (c) și, dacă este cazul, trebuie raportată.
                        1.2.3.5.   Legitimația se returnează imediat în următoarele situații:

                                    (a)

                                    la cererea autorității, a operatorului sau a entității emitente competente, după caz;

                                    (b)

                                    la încetarea contractului de muncă;

                                    (c)

                                    la schimbarea angajatorului;

                                    (d)

                                    la schimbarea necesității de a avea acces în zonele pentru care s-a acordat autorizație;

                                    (e)

                                    la expirarea legitimației;

                                    (f)

                                    la retragerea legitimației.

                              1.2.3.6.   Entitatea emitentă trebuie notificată imediat în cazul pierderii, al furtului sau al nereturnării unei legitimații.
                        1.2.3.7.   O legitimație electronică trebuie dezactivată imediat în urma returnării, a expirării, a retragerii sau a notificării pierderii, furtului sau nereturnării acesteia.”

                        3.

                        Punctul 1.2.6.3 litera (b) se înlocuiește cu următorul text:

                                    „(b)

                                    să fie legat de utilizatorul înregistrat al vehiculului, persoană fizică sau juridică, cu ajutorul unei baze de date securizate de înregistrare a vehiculelor.”

                        4.

                        La punctul 1.2.6.3, ultima frază se înlocuiește cu următorul text:
                        „Permisele electronice de acces pentru vehicule trebuie să poată fi citite electronic și în zona de operațiuni aeriene.”

                        5.

                        Punctul 1.3.1.1 litera (f) se înlocuiește cu următorul text:

                                    „(f)

                                    echipamente de detectare a urmelor de explozibili (ETD) în combinație cu detectoare portabile de metale (HHMD);”.

                        6.

                        La punctul 1.3.1.1, se adaugă următoarele litere (g) și (h):

                                    „(g)

                                    echipamente de detectare a metalelor din încălțăminte (SMD);

                                    (h)

                                    echipamente de detectare a explozibililor din încălțăminte (SED).”

                        7.

                        La sfârșitul punctului 1.3.1.1, se adaugă următoarea frază:
                        „Echipamentele SMD și SED pot fi utilizate numai ca mijloace suplimentare de control de securitate.”

                        8.

                        Punctul 1.3.1.3 se înlocuiește cu următorul text:

                                    „1.3.1.3.

                                    Câinii dresați pentru detectarea explozibililor, echipamentele ETD și echipamentele ETD în combinație cu echipamentele SED pot fi utilizate numai ca mijloace suplimentare de control de securitate al persoanelor, altele decât pasagerii, sau într-o alternanță imprevizibilă cu controalele manuale, controalele manuale în combinație cu echipamente SMD, poarta detectoare de metale sau scanerele de securitate.”

                        9.

                        La sfârșitul punctului 3.1.3 se adaugă următoarea frază:
                        „Înregistrarea informațiilor de mai sus poate fi păstrată în format electronic.”

                        10.

                        Punctul 4.0.3 se înlocuiește cu următorul text:

                                    „4.0.3.

                                    Pasagerii și bagajele lor de mână care sosesc dintr-un stat membru în care aeronava a fost în tranzit după ce a venit dintr-o țară terță neinclusă în lista din apendicele 4-B sau dintr-un aeroport al Uniunii, în cazul în care statul membru în cauză a derogat de la standardele de bază comune, în conformitate cu articolul 1 din Regulamentul (UE) nr. 1254/2009, se consideră a fi pasageri și bagaje de mână care sosesc dintr-o țară terță, cu excepția cazului în care există confirmarea că acești pasageri și bagajele lor de mână au fost supuse controlului de securitate în conformitate cu prezentul capitol.”

                        11.

                        Se adaugă punctul 4.0.6, cu următorul text:

                                    „4.0.6.

                                    Pasagerii și bagajele lor de mână care sosesc dintr-un aeroport al Uniunii, în cazul în care statul membru în cauză a derogat de la standardele de bază comune, în conformitate cu articolul 1 din Regulamentul (UE) nr. 1254/2009, se consideră a fi pasageri și bagaje de mână care sosesc dintr-o țară terță, cu excepția cazului în care există confirmarea că acești pasageri și bagajele lor de mână au fost supuse controlului de securitate în conformitate cu prezentul capitol.”

                        12.

                        Punctul 4.1.1.2 litera (f) se înlocuiește cu următorul text:

                                    „(f)

                                    echipamente de detectare a urmelor de explozibili (ETD) în combinație cu detectoare portabile de metale (HHMD);”.

                        13.

                        La punctul 4.1.1.2, se adaugă următoarele litere (g) și (h):

                                    „(g)

                                    echipamente de detectare a metalelor din încălțăminte (SMD);

                                    (h)

                                    echipamente de detectare a explozibililor din încălțăminte (SED).”

                        14.

                        Punctul 4.1.1.9 se înlocuiește cu următorul text:

                                    „4.1.1.9.

                                    Câinii dresați pentru detectarea explozibililor, echipamentele ETD, echipamentele SMD și echipamentele SED pot fi utilizate numai ca mijloace suplimentare de control de securitate.”

                        15.

                        Punctul 4.1.3.1 se înlocuiește cu următorul text:

                                    „4.1.3.1.

                                    Lichidele, aerosolii și gelurile transportate de pasageri pot fi exceptate de la controlul de securitate cu echipamente LEDS la intrarea într-o zonă de securitate cu acces restricționat numai dacă sunt ambalate în recipiente individuale cu capacitatea de maximum 100 de mililitri sau echivalent și se află într-o singură pungă de plastic transparentă resigilabilă cu capacitatea de maximum 1 litru, în care articolele conținute încap confortabil și care este complet închisă.”

                        16.

                        Punctul 4.1.3.2 se elimină.

                        17.

                        Punctul 5.0.3 se modifică după cum urmează:

                                    „5.0.3.

                                    Bagajele de cală care sosesc dintr-un stat membru în care aeronava a fost în tranzit după ce a venit dintr-o țară terță neinclusă în lista din apendicele 5-A sau dintr-un aeroport al Uniunii, în cazul în care statul membru în cauză a derogat de la standardele de bază comune, în conformitate cu articolul 1 din Regulamentul (UE) nr. 1254/2009, se consideră a fi bagaje de cală care sosesc dintr-o țară terță, cu excepția cazului în care există confirmarea că bagajele de cală au fost supuse controlului de securitate în conformitate cu prezentul capitol.”

                        18.

                        Se adaugă punctul 5.0.6, cu următorul text:

                                    „5.0.6.

                                    Bagajele de cală care sosesc dintr-un aeroport al Uniunii, în cazul în care statul membru în cauză a derogat de la standardele de bază comune, în conformitate cu articolul 1 din Regulamentul (UE) nr. 1254/2009, se consideră a fi bagaje de cală care sosesc dintr-o țară terță, cu excepția cazului în care există confirmarea că bagajele de cală au fost supuse controlului de securitate în conformitate cu prezentul capitol.”

                        19.

                        La capitolul 5, apendicele 5-A se înlocuiește cu următorul text:

                              „APENDICELE 5-A
                              BAGAJELE DE CALĂ

                                 ȚĂRI TERȚE, PRECUM ȘI ALTE ȚĂRI ȘI TERITORII CĂRORA, ÎN CONFORMITATE CU ARTICOLUL 355 DIN TRATATUL PRIVIND FUNCȚIONAREA UNIUNII EUROPENE, NU LI SE APLICĂ PARTEA TREI TITLUL VI DIN TRATATUL RESPECTIV ȘI CARE SUNT RECUNOSCUTE CĂ APLICĂ STANDARDE DE SECURITATE ECHIVALENTE CU STANDARDELE DE BAZĂ COMUNE DIN DOMENIUL SECURITĂȚII AVIAȚIEI CIVILE

                              În ceea ce privește bagajele de cală, următoarele țări terțe, precum și alte țări și teritorii cărora, în conformitate cu articolul 355 din Tratatul privind funcționarea Uniunii Europene, nu li se aplică partea trei titlul VI din tratatul respectiv, sunt recunoscute că aplică standarde de securitate echivalente cu standardele de bază comune din domeniul securității aviației civile:

                                             Canada

                                             Insulele Feroe, în ceea ce privește aeroportul Vagar

                                             Groenlanda, în ceea ce privește aeroportul Kangerlussuaq

                                             Guernesey

                                             Insula Man

                                             Jersey

                                             Muntenegru

                                             Republica Singapore, în ceea ce privește aeroportul Changi

                                             Statul Israel, în ceea ce privește Aeroportul Internațional Ben Gurion

                                             Statele Unite ale Americii

                                    Comisia informează fără întârziere autoritățile competente din statele membre în cazul în care deține informații conform cărora standardele de securitate aplicate de țara terță sau de o altă țară sau teritoriu în cauză, cu impact semnificativ asupra nivelurilor generale de securitate a aviației în Uniune, nu mai sunt echivalente cu standardele de bază comune ale Uniunii.
                              Autoritățile competente ale statelor membre sunt notificate fără întârziere atunci când Comisia deține informații cu privire la acțiuni, inclusiv măsuri compensatorii, care confirmă restabilirea echivalenței standardelor de securitate relevante aplicate de țara terță sau de altă țară sau teritoriu în cauză.

                        20.

                        Punctul 6.1.3 se elimină.

                        21.

                        Punctul 6.8.3.6 litera (d) se înlocuiește cu următorul text:

                                    „(d)

                                    conținutul expedierii sau o indicație privind consolidarea, dacă este cazul; și”.

                        22.

                        La sfârșitul punctului 6.8.3.6 se adaugă următoarea frază:
                        „În cazul consolidărilor, transportatorul ACC3 sau agentul abilitat validat UE în materie de securitate a aviației (RA3) care a efectuat consolidarea reține informațiile solicitate mai sus, pentru fiecare expediere individuală, cel puțin până la momentul estimat al sosirii la primul aeroport din Uniunea Europeană sau timp de 24 de ore, dacă această perioadă este mai mare.”

                        23.

                        Se adaugă următorul punct 6.8.3.8:

                                    „6.8.3.8.

                                    Expedierile aflate în tranzit sau în transfer care sosesc dintr-o țară terță enumerată în apendicele 6-I ale căror documente însoțitoare nu respectă dispozițiile de la punctul 6.8.3.6 sunt tratate în conformitate cu capitolul 6.7 înainte de următorul zbor.”

                        24.

                        Se adaugă următorul punct 6.8.3.9:

                                    „6.8.3.9.

                                    Expedierile aflate în tranzit sau în transfer care sosesc dintr-o țară terță care nu este enumerată în apendicele 6-I ale căror documente însoțitoare nu respectă dispozițiile de la punctul 6.8.3.6 sunt tratate în conformitate cu capitolul 6.2 înainte de următorul zbor. Documentele însoțitoare ale expedierilor care sosesc dintr-o țară terță enumerată în apendicele 6-F trebuie să fie în conformitate cel puțin cu sistemul declarațiilor de securitate a expedierii al OACI.”

                        25.

                        Se adaugă următoarele puncte 11.0.8 și 11.0.9:
                        11.0.8.   În sensul prezentului capitol, „radicalizare” înseamnă fenomenul de familiarizare cu extremismul a persoanelor care aderă la puncte de vedere, opinii și idei care ar putea conduce la acte de terorism.
                        11.0.9.   În sensul prezentului capitol și fără a aduce atingere legislației naționale și a Uniunii aplicabile, pentru a determina fiabilitatea unei persoane supuse procedurii descrise la punctele 11.1.3 și 11.1.4, statele membre iau în considerare cel puțin următoarele:

                                    (a)

                                    infracțiunile menționate în anexa II la Directiva (UE) 2016/681 a Parlamentului European și a Consiliului (*2);
                                    și

                                    (b)

                                    infracțiunile de terorism menționate în Directiva (UE) 2017/541 a Parlamentului European și a Consiliului (*3).

                              Infracțiunile enumerate la litera (b) sunt considerate infracțiuni descalificatoare.

                           (*2)  Directiva (UE) 2016/681 a Parlamentului European și a Consiliului din 27 aprilie 2016 privind utilizarea datelor din registrul cu numele pasagerilor (PNR) pentru prevenirea, depistarea, investigarea și urmărirea penală a infracțiunilor de terorism și a infracțiunilor grave (JO L 119, 4.5.2016, p. 132)."

                           (*3)  Directiva (UE) 2017/541 a Parlamentului European și a Consiliului din 15 martie 2017 privind combaterea terorismului și de înlocuire a Deciziei-cadru 2002/475/JAI a Consiliului și de modificare a Deciziei 2005/671/JAI a Consiliului (JO L 88, 31.3.2017, p. 6).”"

                        26.

                        Punctul 11.1 se înlocuiește cu următorul text:
                        „11.1.   RECRUTAREA
                        11.1.1.   Persoanele recrutate pentru a aplica sau pentru a fi responsabile de aplicarea controlului de securitate, a controlului accesului sau a altor măsuri de securitate într-o zonă de securitate cu acces restricționat trebuie să fi trecut cu succes printr-o verificare aprofundată a antecedentelor.
                        11.1.2.   Persoanele recrutate pentru a aplica sau pentru a fi responsabile de aplicarea controlului de securitate, a controlului accesului sau a altor măsuri de securitate într-o altă parte decât o zonă de securitate cu acces restricționat, sau care au acces neînsoțit la mărfurile și poșta destinate transportului aerian, la poșta transportatorului aerian și materialele transportatorului aerian, la proviziile de bord și proviziile de aeroport cărora le-au fost aplicate măsurile de securitate necesare trebuie să fi trecut cu succes de o verificare standard sau aprofundată a antecedentelor. În lipsa unor dispoziții contrare ale prezentului regulament, necesitatea efectuării unei verificări standard sau a unei verificări aprofundate a antecedentelor se stabilește de autoritatea competentă în conformitate cu normele naționale aplicabile.
                        11.1.3.   În conformitate cu normele aplicabile din legislația Uniunii și din legislația națională, o verificare aprofundată a antecedentelor trebuie cel puțin:

                                    (a)

                                    să stabilească identitatea persoanei pe baza documentelor doveditoare;

                                    (b)

                                    să acopere cazierul judiciar din toate statele de rezidență din precedenții cinci ani, cel puțin;

                                    (c)

                                    să acopere experiența de muncă, studiile și orice lacună din precedenții cinci ani, cel puțin;

                                    (d)

                                    să cuprindă informații și orice alte date relevante deținute de autoritățile naționale competente, despre care acestea consideră că pot fi relevante pentru capacitatea unei persoane de a îndeplini o funcție care necesită o verificare aprofundată a antecedentelor.

                              11.1.4.   În conformitate cu normele aplicabile din legislația Uniunii și din legislația națională, o verificare standard a antecedentelor trebuie:

                                    (a)

                                    să stabilească identitatea persoanei pe baza documentelor doveditoare;

                                    (b)

                                    să acopere cazierul judiciar din toate statele de rezidență din precedenții cinci ani, cel puțin;

                                    (c)

                                    să acopere experiența de muncă, studiile și orice lacună din precedenții cinci ani, cel puțin.

                              11.1.5.   Verificarea standard a antecedentelor sau literele (a)-(c) ale unei verificări aprofundate a antecedentelor trebuie să fie încheiate înainte ca persoana în cauză să participe la un curs inițial de pregătire în domeniul securității care presupune accesul la informații care nu sunt disponibile publicului din cauza caracterului lor sensibil din punctul de vedere al securității. Atunci când este cazul, litera (d) a unei verificări aprofundate a antecedentelor trebuie să fie încheiată înainte ca o persoană să fie autorizată să aplice sau să fie responsabilă de aplicarea controlului de securitate, a controlului accesului sau a altor măsuri de securitate.
                        11.1.6.   Se consideră că verificarea standard sau aprofundată a antecedentelor nu a fost încheiată cu succes dacă nu sunt îndeplinite în mod satisfăcător toate elementele menționate la punctele 11.1.3, respectiv 11.1.4 sau dacă, în orice moment, aceste elemente nu oferă nivelul necesar de asigurare privind fiabilitatea persoanei în cauză.
                        Statele membre depun eforturi pentru a institui mecanisme adecvate și eficace care să asigure schimbul de informații la nivel național și cu alte state în scopul elaborării și evaluării informațiilor pertinente pentru verificarea antecedentelor.
                        11.1.7.   Verificările antecedentelor trebuie să facă obiectul următoarelor proceduri:

                                    (a)

                                    un mecanism de revizuire permanentă a elementelor menționate la punctele 11.1.3 și 11.1.4, prin notificarea promptă a autorității, a operatorului sau a entității emitente competente, după caz, cu privire la orice eveniment care ar putea afecta fiabilitatea persoanei în cauză. Modalitățile de efectuare a notificării și a schimbului de informații între autoritățile, operatorii și entitățile competente și conținutul acestora se stabilesc și se monitorizează în conformitate cu legislația națională; sau

                                    (b)

                                    o repetare la intervale regulate care nu depășesc douăsprezece luni pentru verificările aprofundate sau trei ani pentru verificările standard ale antecedentelor.

                              11.1.8.   Procesul de recrutare pentru toate persoanele recrutate în conformitate cu punctele 11.1.1 și 11.1.2 trebuie să includă cel puțin depunerea unei cereri scrise și un interviu care să permită o evaluare inițială a capacităților și aptitudinilor.
                        11.1.9.   Persoanele recrutate pentru a aplica măsuri de securitate trebuie să aibă capacitățile și aptitudinile fizice și mentale necesare pentru a executa cu eficacitate sarcinile care le sunt atribuite și trebuie să fie informate cu privire la natura acestor cerințe de la începutul procesului de recrutare.
                        Capacitățile și aptitudinile respective trebuie să fie evaluate în timpul procesului de recrutare și înainte de finalizarea oricărei perioade de probă.
                        11.1.10.   Dosarele de recrutare, inclusiv rezultatele tuturor testelor de evaluare, se păstrează pentru toate persoanele recrutate în conformitate cu punctele 11.1.1 și 11.1.2, cel puțin pe durata contractului acestora.
                        11.1.11.   Pentru a răspunde amenințării interne și fără a aduce atingere conținutului cursurilor de pregătire și competențelor personalului enumerate la punctul 11.2, programul de securitate al operatorilor și entităților menționate la articolele 12, 13 și 14 din Regulamentul (CE) nr. 300/2008 trebuie să includă o politică internă adecvată și măsuri conexe pentru creșterea gradului de conștientizare în rândul personalului și promovarea unei culturi a securității.
                        11.1.12.   Verificările antecedentelor finalizate cu succes înainte de 31 decembrie 2020 vor rămâne valabile până la expirarea lor sau cel târziu până la 30 iunie 2023, dacă această dată survine prima.”

                        27.

                        La sfârșitul punctului 11.1.2 se adaugă următoarea frază:
                        „Verificările înainte de angajare încetează la 31 iulie 2019. Persoanele care au fost supuse unei verificări înainte de angajare trebuie să fie supuse unei verificări a antecedentelor până la 30 iunie 2020 cel târziu.”

                        28.

                        La punctul 11.2.2, litera (k) se înlocuiește cu următorul text:

                                    „(k)

                                    capacitatea de a comunica clar și cu încredere; și”.

                        29.

                        La punctul 11.2.2, se adaugă următoarea literă (l):

                                    „(l)

                                    cunoașterea elementelor care contribuie la crearea unei culturi a securității robuste și reziliente la locul de muncă și în domeniul aviației, inclusiv, printre altele, amenințarea internă și radicalizarea.”

                        30.

                        La punctul 11.2.3.2, litera (b) se înlocuiește cu următorul text:

                                    „(b)

                                    cunoașterea cerințelor legale aplicabile și cunoașterea elementelor care contribuie la crearea unei culturi a securității robuste și reziliente la locul de muncă și în domeniul aviației, inclusiv, printre altele, amenințarea internă și radicalizarea;”.

                        31.

                        La punctul 11.2.3.3, litera (b) se înlocuiește cu următorul text:

                                    „(b)

                                    cunoașterea cerințelor legale aplicabile și cunoașterea elementelor care contribuie la crearea unei culturi a securității robuste și reziliente la locul de muncă și în domeniul aviației, inclusiv, printre altele, amenințarea internă și radicalizarea;”.

                        32.

                        La punctul 11.2.3.6, litera (a) se înlocuiește cu următorul text:

                                    „(a)

                                    cunoașterea cerințelor legale aplicabile pentru examinarea de securitate a aeronavelor și a elementelor care contribuie la crearea unei culturi a securității robuste și reziliente la locul de muncă și în domeniul aviației, inclusiv, printre altele, amenințarea internă și radicalizarea;”.

                        33.

                        La punctul 11.2.3.7, litera (a) se înlocuiește cu următorul text:

                                    „(a)

                                    cunoașterea modalităților de protejare a aeronavelor și de prevenire a accesului neautorizat la acestea și a elementelor care contribuie la crearea unei culturi a securității robuste și reziliente la locul de muncă și în domeniul aviației, inclusiv, printre altele, amenințarea internă și radicalizarea;”.

                        34.

                        La punctul 11.2.3.8, litera (b) se înlocuiește cu următorul text:

                                    „(b)

                                    cunoașterea cerințelor legale aplicabile și cunoașterea elementelor care contribuie la crearea unei culturi a securității robuste și reziliente la locul de muncă și în domeniul aviației, inclusiv, printre altele, amenințarea internă și radicalizarea;”.

                        35.

                        La punctul 11.2.3.9, litera (b) se înlocuiește cu următorul text:

                                    „(b)

                                    cunoașterea cerințelor legale aplicabile și cunoașterea elementelor care contribuie la crearea unei culturi a securității robuste și reziliente la locul de muncă și în domeniul aviației, inclusiv, printre altele, amenințarea internă și radicalizarea;”.

                        36.

                        La punctul 11.2.3.10, litera (b) se înlocuiește cu următorul text:

                                    „(b)

                                    cunoașterea cerințelor legale aplicabile și cunoașterea elementelor care contribuie la crearea unei culturi a securității robuste și reziliente la locul de muncă și în domeniul aviației, inclusiv, printre altele, amenințarea internă și radicalizarea;”.

                        37.

                        La punctul 11.2.6.2, litera (b) se înlocuiește cu următorul text:

                                    „(b)

                                    cunoașterea cerințelor legale aplicabile și cunoașterea elementelor care contribuie la crearea unei culturi a securității robuste și reziliente la locul de muncă și în domeniul aviației, inclusiv, printre altele, amenințarea internă și radicalizarea;”.

                        38.

                        La punctul 11.2.7, litera (b) se înlocuiește cu următorul text:

                                    „(b)

                                    cunoașterea cerințelor legale aplicabile și cunoașterea elementelor care contribuie la crearea unei culturi a securității robuste și reziliente la locul de muncă și în domeniul aviației, inclusiv, printre altele, amenințarea internă și radicalizarea;”.

                        39.

                        La punctul 11.3.1, litera (b) se înlocuiește cu următorul text:

                                    „(b)

                                    pentru persoanele care operează echipamente cu raze X sau echipamente EDS, unei recertificări cel puțin la fiecare trei ani; și”.

                        40.

                        Punctul 11.3.2 se înlocuiește cu următorul text:

                                    „11.3.2.

                                    Persoanele care operează echipamente cu raze X sau echipamente EDS trebuie, ca parte a procesului de certificare sau aprobare inițială, să treacă un test standardizat de interpretare a imaginilor.”

                        41.

                        Punctul 11.3.3 se înlocuiește cu următorul text:

                                    „11.3.3.

                                    Procesul de recertificare sau de reaprobare a persoanelor care operează echipamente cu raze X sau echipamente EDS trebuie să includă atât un test standardizat de interpretare a imaginilor, cât și o evaluare a performanțelor operaționale.”

                        42.

                        La punctul 11.4.1 se elimină următorul paragraf:
                        „Rezultatele testelor trebuie să fie puse la dispoziția persoanei în cauză și înregistrate și pot fi luate în considerare în cadrul procesului de recertificare sau de reaprobare.”

                        43.

                        Punctul 11.4.2 se înlocuiește cu următorul text:

                                    „11.4.2.

                                    Evaluarea performanței fiecărui operator se efectuează la sfârșitul fiecărei perioade de șase luni. Rezultatele acestei evaluări:

                                                (a)

                                                trebuie să fie comunicate persoanei în cauză și înregistrate;

                                                (b)

                                                se utilizează pentru identificarea punctelor slabe și pentru adaptarea cursurilor de pregătire și a testelor viitoare în vederea remedierii acestor puncte slabe; și

                                                (c)

                                                pot fi luate în considerare în cadrul procesului de recertificare sau de reaprobare.”

                        44.

                        Punctul 11.5.1 litera (a) se înlocuiește cu următorul text:

                                    „(a)

                                    completarea cu succes a unei verificări aprofundate a antecedentelor în conformitate cu punctul 11.1.3;”.

                        45.

                        Punctul 11.6.3.5 litera (a) se înlocuiește cu următorul text:

                                    „(a)

                                    să fi fost supusă unei verificări aprofundate a antecedentelor în conformitate cu punctul 11.1.3;”.

                        46.

                        La punctul 11.6.5.5, se adaugă următoarea frază:
                        „Parafarea fiecărei pagini poate fi înlocuită cu o semnătură electronică a întregului document.”

                        47.

                        Se adaugă următoarele puncte 12.0.4 și 12.0.5:
                        12.0.4.   În cazul în care sunt combinate mai multe tipuri de echipamente de securitate, fiecare dintre acestea trebuie să îndeplinească specificațiile definite și să respecte standardele prevăzute în prezentul capitol, atât separat, cât și atunci când sunt combinate.
                        12.0.5.   Echipamentele trebuie amplasate, instalate și întreținute în conformitate cu cerințele producătorilor de echipamente.”

                        48.

                        Punctul 12.1.1.8 se elimină.

                        49.

                        La punctul 12.5.1.1, ultima frază se înlocuiește cu următorul text:
                        „Pentru echipamentele EDS pe care este activată proiectarea de imagini CTI a librăriei TIP și care sunt utilizate exclusiv pentru controlul de securitate al bagajelor de cală, cerința de la litera (b) se aplică numai de la 1 septembrie 2020.”

                        50.

                        Se adaugă următorul punct 12.11.2.3:

                                    „12.11.2.3.

                                    Standardul 2.1 se aplică scanerelor de securitate instalate începând cu 1 ianuarie 2021.”

                        51.

                        Punctul 12.12 se înlocuiește cu următorul text:
                        „12.12.   SCANERE PENTRU ÎNCĂLȚĂMINTE
                        12.12.1.   Principii generale

                        12.12.1.1.   Echipamentele de detectare a metalelor din încălțăminte (SMD) trebuie să fie capabile de a detecta și a indica prin declanșarea unei alarme cel puțin obiectele metalice specificate, atât individual, cât și combinate.
                        12.12.1.2.   Echipamentele de detectare a explozibililor din încălțăminte (SED) trebuie să fie capabile de a detecta și a indica prin declanșarea unei alarme cel puțin explozibilii specificați.
                        12.12.1.3.   Detectarea cu ajutorul SMD și SED trebuie să fie independentă de poziția și orientarea obiectului metalic sau a explozibilului.
                        12.12.1.4.   SMD și SED trebuie să fie fixate pe o bază solidă.
                        12.12.1.5.   SMD și SED trebuie să dispună de un indicator vizual care să arate că echipamentul este în funcțiune.
                        12.12.1.6.   Mijloacele de reglare a setărilor de detecție ale SMD și SED trebuie să fie protejate și accesibile numai persoanelor autorizate.
                        12.12.1.7.   SMD trebuie să aibă cel puțin o alarmă vizuală și sonoră care se declanșează în momentul detectării obiectelor metalice, conform punctului 12.12.1.1. Ambele tipuri de alarmă trebuie să fie perceptibile pe o rază de 1 m.
                        12.12.1.8.   SED trebuie să aibă cel puțin o alarmă vizuală și sonoră care se declanșează în momentul detectării explozibililor, conform punctului 12.12.1.2. Ambele tipuri de alarmă trebuie să fie perceptibile pe o rază de 1 m.
                        12.12.2.   Standarde aplicabile SMD

                        12.12.2.1.   Există două standarde aplicabile SMD. Cerințele detaliate cu privire la aceste standarde sunt prevăzute în Decizia de punere în aplicare C(2015) 8005 a Comisiei.
                        12.12.2.2.   Toate SMD utilizate exclusiv pentru controlul de securitate al persoanelor, altele decât pasagerii, trebuie să corespundă cel puțin standardului 1.
                        12.12.2.3.   Toate SMD utilizate pentru controlul de securitate al pasagerilor trebuie să corespundă standardului 2.
                        12.12.2.4.   Toate SMD trebuie să fie în măsură să stabilească cauza alarmelor generate de o WTMD, în zona cuprinsă între suprafața de sprijin a articolului de încălțăminte și cel puțin 35 cm deasupra acesteia.
                        12.12.3.   Standard aplicabil SED

                        12.12.3.1.   Cerințele detaliate cu privire la acest standard sunt prevăzute în Decizia de punere în aplicare C(2015) 8005 a Comisiei.”

                        52.

                        Se adaugă punctul 12.14, cu următorul text:
                        „12.14.   ECHIPAMENTE PENTRU DETECTAREA VAPORILOR DE EXPLOZIBILI (EVD)
                        12.14.1.   Standarde aplicabile EVD

                        12.14.1.1.   Toate echipamentele EVD utilizate pentru controlul de securitate al bagajelor de cală sau al mărfurilor trebuie să corespundă cel puțin standardului 1.
                        12.14.1.2.   Toate echipamentele EVD utilizate pentru controlul de securitate al persoanelor sau al bagajelor de mână trebuie să corespundă cel puțin standardului 3.
                        12.14.1.3.   Cerințele detaliate cu privire la aceste standarde sunt prevăzute în Decizia de punere în aplicare C(2015) 8005 a Comisiei.”

               (*1)  Regulamentul (UE) nr. 1254/2009 al Comisiei din 18 decembrie 2009 de stabilire a criteriilor care să permită statelor membre să deroge de la standardele de bază comune privind securitatea aviației civile și să adopte măsuri de securitate alternative (JO L 338, 19.12.2009, p. 17).”

               (*2)  Directiva (UE) 2016/681 a Parlamentului European și a Consiliului din 27 aprilie 2016 privind utilizarea datelor din registrul cu numele pasagerilor (PNR) pentru prevenirea, depistarea, investigarea și urmărirea penală a infracțiunilor de terorism și a infracțiunilor grave (JO L 119, 4.5.2016, p. 132).

               (*3)  Directiva (UE) 2017/541 a Parlamentului European și a Consiliului din 15 martie 2017 privind combaterea terorismului și de înlocuire a Deciziei-cadru 2002/475/JAI a Consiliului și de modificare a Deciziei 2005/671/JAI a Consiliului (JO L 88, 31.3.2017, p. 6).””


title: Regulamentul de punere în aplicare (UE) 2019/138 al Comisiei din 29 ianuarie 2019 de modificare a Regulamentelor (CE) nr. 1356/2004, (CE) nr. 1464/2004, (CE) nr. 786/2007, (CE) nr. 971/2008, (UE) nr. 1118/2010, (UE) nr. 169/2011 și a Regulamentelor de punere în aplicare (UE) nr. 888/2011 și (UE) nr. 667/2013 în ceea ce privește numele titularului autorizației pentru anumiți aditivi destinați hranei pentru animale (Text cu relevanță pentru SEE.)

text:
                  30.1.2019

                  RO

                  Jurnalul Oficial al Uniunii Europene

                  L 26/1

         REGULAMENTUL DE PUNERE ÎN APLICARE (UE) 2019/138 AL COMISIEI
         din 29 ianuarie 2019
         de modificare a Regulamentelor (CE) nr. 1356/2004, (CE) nr. 1464/2004, (CE) nr. 786/2007, (CE) nr. 971/2008, (UE) nr. 1118/2010, (UE) nr. 169/2011 și a Regulamentelor de punere în aplicare (UE) nr. 888/2011 și (UE) nr. 667/2013 în ceea ce privește numele titularului autorizației pentru anumiți aditivi destinați hranei pentru animale
         (Text cu relevanță pentru SEE)
         COMISIA EUROPEANĂ,
         având în vedere Tratatul privind funcționarea Uniunii Europene,
         având în vedere Regulamentul (CE) nr. 1831/2003 al Parlamentului European și al Consiliului din 22 septembrie 2003 privind aditivii din hrana animalelor (1), în special articolul 13 alineatul (3),
         întrucât:

                     (1)

                     În conformitate cu Directiva 70/524/CEE a Consiliului (2), aditivii monensin sodic și narazin au fost autorizați ca aditivi destinați hranei pentru animale prin Regulamentele (CE) nr. 1356/2004 (3) și, respectiv, (CE) nr. 1464/2004 (4) ale Comisiei.

                     (2)

                     În conformitate cu Regulamentul (CE) nr. 1831/2003, aditivii endo-1,4-beta-mannanase și diclazuril au fost autorizați ca aditivi destinați hranei pentru animale prin Regulamentele (CE) nr. 786/2007 (5), (CE) nr. 971/2008 (6), (UE) nr. 1118/2010 (7), (UE) nr. 169/2011 (8) ale Comisiei și, respectiv, prin Regulamentele de punere în aplicare (UE) nr. 888/2011 (9) și (UE) nr. 667/2013 (10) ale Comisiei.

                     (3)

                     Titularul autorizației, Eli Lilly and Company Ltd., a depus o cerere în conformitate cu articolul 13 alineatul (3) din Regulamentul (CE) nr. 1831/2003, propunând modificarea numelui titularului autorizației pentru respectivii aditivi destinați hranei pentru animale.

                     (4)

                     Titularul autorizației susține că, începând cu 30 martie 2018, Elanco GmbH, o divizie a Eli Lilly and Company Ltd. deține drepturile de comercializare a aditivilor vizați. Titularul autorizației a prezentat date relevante în sprijinul cererii sale.

                     (5)

                     Modificarea propusă a termenilor autorizației este de natură pur administrativă și nu implică necesitatea unei noi evaluări a aditivilor vizați. Autoritatea Europeană pentru Siguranța Alimentară a fost informată cu privire la cerere.

                     (6)

                     Pentru a permite Elanco GmbH să își exercite drepturile de comercializare, este necesară modificarea termenilor autorizațiilor respective.

                     (7)

                     Prin urmare, Regulamentele (CE) nr. 1356/2004, (CE) nr. 1464/2004, (CE) nr. 786/2007, (CE) nr. 971/2008, (UE) nr. 1118/2010, (UE) nr. 169/2011, precum și Regulamentele de punere în aplicare (UE) nr. 888/2011 și (UE) nr. 667/2013, ar trebui modificate în consecință.

                     (8)

                     Având în vedere că nu există niciun motiv de siguranță care să necesite aplicarea imediată a modificărilor aduse de prezentul regulament, este adecvat să se permită o perioadă de tranziție pe parcursul căreia să se poată epuiza stocurile existente.

                     (9)

                     Măsurile prevăzute în prezentul regulament sunt conforme cu avizul Comitetului permanent pentru plante, animale, produse alimentare și hrană pentru animale,

               ADOPTĂ PREZENTUL REGULAMENT:

            Articolul 1
            Modificarea Regulamentului (CE) nr. 1356/2004
            În coloana a doua din anexa la Regulamentul (CE) nr. 1356/2004, cuvintele „Eli Lilly and Company Limited” se înlocuiesc cu „Elanco GmbH”.

            Articolul 2
            Modificarea Regulamentului (CE) nr. 1464/2004
            În coloana a doua din anexa la Regulamentul (CE) nr. 1464/2004, cuvintele „Eli Lilly and Company Limited” se înlocuiesc cu „Elanco GmbH”.

            Articolul 3
            Modificarea Regulamentului (CE) nr. 786/2007
            În coloana a doua din anexa la Regulamentul (CE) nr. 786/2007, cuvintele „Eli Lilly and Company Ltd” se înlocuiesc cu „Elanco GmbH”.

            Articolul 4
            Modificarea Regulamentului (CE) nr. 971/2008
            În coloana a doua din anexa la Regulamentul (CE) nr. 971/2008, cuvintele „Eli Lilly and Company Ltd” se înlocuiesc cu „Elanco GmbH”.

            Articolul 5
            Modificarea Regulamentului (UE) nr. 1118/2010
            În coloana a doua din anexa la Regulamentul (UE) nr. 1118/2010, cuvintele „Eli Lilly and Company Ltd” se înlocuiesc cu „Elanco GmbH”.

            Articolul 6
            Modificarea Regulamentului (UE) nr. 169/2011
            În coloana a doua din anexa la Regulamentul (UE) nr. 169/2011, cuvintele „Eli Lilly and Company Ltd” se înlocuiesc cu „Elanco GmbH”.

            Articolul 7
            Modificarea Regulamentului (UE) nr. 888/2011
            În coloana a doua din anexa la Regulamentul (UE) nr. 888/2011, cuvintele „Eli Lilly and Company Ltd” se înlocuiesc cu „Elanco GmbH”.

            Articolul 8
            Modificarea Regulamentului (UE) nr. 667/2013
            Regulamentul (UE) nr. 667/2013 se modifică după cum urmează:

                        1.

                        În titlu, cuvintele „Eli Lilly and Company Ltd” se înlocuiesc cu „Elanco GmbH”.

                        2.

                        În coloana a doua din anexă, cuvintele „Eli Lilly and Company Ltd” se înlocuiesc cu „Elanco GmbH”.

            Articolul 9
            Măsură tranzitorie
            Aditivii monensin sodic, narazin, endo-1,4-beta-mannanase și diclazuril produși și etichetați înainte de data intrării în vigoare a prezentului regulament în conformitate cu normele aplicabile înainte de data respectivă pot fi, în continuare, introduși pe piață și utilizați până la epuizarea stocurilor.

            Articolul 10
            Intrarea în vigoare
            Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.

            Prezentul regulament este obligatoriu în toate elementele sale și se aplică direct în toate statele membre.
            Adoptat la Bruxelles, 29 ianuarie 2019.

                  Pentru Comisie

                  Președintele

               Jean-Claude JUNCKER

            (1)  JO L 268, 18.10.2003, p. 29.

            (2)  Directiva 70/524/CEE a Consiliului din 23 noiembrie 1970 privind aditivii din hrana animalelor (JO L 270, 14.12.1970, p. 1).

            (3)  Regulamentul (CE) nr. 1356/2004 al Comisiei din 26 iulie 2004 privind autorizarea pentru zece ani a utilizării în hrana animalelor a Elancobanului, aditiv care aparține grupului „coccidiostatice și alte substanțe medicamentoase” (JO L 251, 27.7.2004, p. 6).

            (4)  Regulamentul (CE) nr. 1464/2004 al Comisiei din 17 august 2004 privind autorizarea pe o perioadă de zece ani a utilizării în hrana animalelor a aditivului „Monteban” aparținând grupei coccidiostaticelor și altor substanțe medicamentoase (JO L 270, 18.8.2004, p. 8).

            (5)  Regulamentul (CE) nr. 786/2007 al Comisiei din 4 iulie 2007 privind autorizarea preparatului endo-1,4-beta-mannanase EC 3.2.1.78 (Hemicell) ca aditiv pentru hrana animalelor (JO L 175, 5.7.2007, p. 8).

            (6)  Regulamentul (CE) nr. 971/2008 al Comisiei din 3 octombrie 2008 privind o nouă utilizare a unui coccidiostatic ca aditiv în hrana animalelor (JO L 265, 4.10.2008, p. 3).

            (7)  Regulamentul (UE) nr. 1118/2010 al Comisiei din 2 decembrie 2010 privind autorizarea diclazurilului ca aditiv pentru hrana puilor pentru îngrășat (titularul autorizației: Janssen Pharmaceutica N.V.) și de modificare a Regulamentului (CE) nr. 2430/1999 (JO L 317, 3.12.2010, p. 5).

            (8)  Regulamentul (UE) nr. 169/2011 al Comisiei din 23 februarie 2011 privind autorizarea diclazurilului ca aditiv pentru hrana bibilicilor (titularul autorizației: Janssen Pharmaceutica N.V.) (JO L 49, 24.2.2011, p. 6).

            (9)  Regulamentul de punere în aplicare (UE) nr. 888/2011 al Comisiei din 5 septembrie 2011 privind autorizarea diclazurilului ca aditiv pentru hrana curcanilor pentru îngrășare (titularul autorizației: Janssen Pharmaceutica N.V.) și de modificare a Regulamentului (CE) nr. 2430/1999 (JO L 229, 6.9.2011, p. 9).

            (10)  Regulamentul de punere în aplicare (UE) nr. 667/2013 al Comisiei din 12 iulie 2013 privind autorizarea diclazurilului ca aditiv pentru hrana puicuțelor pentru ouat (titularul autorizației: Eli Lilly and Company Ltd.) și de abrogare a Regulamentului (CE) nr. 162/2003 (JO L 192, 13.7.2013, p. 35).


title: Regulamentul de punere în aplicare (UE) 2019/139 al Comisiei din 29 ianuarie 2019 de aprobare a substanței active Beauveria bassiana tulpina IMI389521, în conformitate cu Regulamentul (CE) nr. 1107/2009 al Parlamentului European și al Consiliului privind introducerea pe piață a produselor fitosanitare, și de modificare a anexei la Regulamentul de punere în aplicare (UE) nr. 540/2011 al Comisiei (Text cu relevanță pentru SEE.)

text:
                  30.1.2019

                  RO

                  Jurnalul Oficial al Uniunii Europene

                  L 26/4

         REGULAMENTUL DE PUNERE ÎN APLICARE (UE) 2019/139 AL COMISIEI
         din 29 ianuarie 2019
         de aprobare a substanței active Beauveria bassiana tulpina IMI389521, în conformitate cu Regulamentul (CE) nr. 1107/2009 al Parlamentului European și al Consiliului privind introducerea pe piață a produselor fitosanitare, și de modificare a anexei la Regulamentul de punere în aplicare (UE) nr. 540/2011 al Comisiei
         (Text cu relevanță pentru SEE)
         COMISIA EUROPEANĂ,
         având în vedere Tratatul privind funcționarea Uniunii Europene,
         având în vedere Regulamentul (CE) nr. 1107/2009 al Parlamentului European și al Consiliului din 21 octombrie 2009 privind introducerea pe piață a produselor fitosanitare și de abrogare a Directivelor 79/117/CEE și 91/414/CEE ale Consiliului (1), în special articolul 13 alineatul (2),
         întrucât:

                     (1)

                     În conformitate cu articolul 7 alineatul (1) din Regulamentul (CE) nr. 1107/2009, Țările de Jos au primit, la 28 octombrie 2014, o cerere din partea Exosect Limited de aprobare a substanței active Beauveria bassiana tulpina IMI389521.

                     (2)

                     În conformitate cu articolul 9 alineatul (3) din Regulamentul (CE) nr. 1107/2009, la 2 iunie 2015, Țările de Jos, în calitate de stat membru raportor, au notificat solicitantului, celorlalte state membre, Comisiei și Autorității Europene pentru Siguranța Alimentară (denumită în continuare „autoritatea”) admisibilitatea cererii.

                     (3)

                     La 22 februarie 2016, statul membru raportor a transmis Comisiei un proiect de raport de evaluare, o copie fiind trimisă autorității, în care s-a evaluat dacă este de așteptat ca substanța activă în cauză să îndeplinească criteriile de aprobare prevăzute la articolul 4 din Regulamentul (CE) nr. 1107/2009.

                     (4)

                     Autoritatea s-a conformat articolului 12 alineatul (1) din Regulamentul (CE) nr. 1107/2009. În conformitate cu articolul 12 alineatul (3) din Regulamentul (CE) nr. 1107/2009, autoritatea a cerut solicitantului să furnizeze informații suplimentare statelor membre, Comisiei și autorității. Evaluarea informațiilor suplimentare realizată de către statul membru raportor a fost transmisă autorității, la data de 2 februarie 2017, sub forma unui proiect de raport de evaluare actualizat.

                     (5)

                     La data de 26 aprilie 2017, autoritatea a comunicat solicitantului, statelor membre și Comisiei concluzia sa (2) cu privire la posibilitatea ca substanța activă Beauveria bassiana tulpina IMI389521 să îndeplinească criteriile de aprobare prevăzute la articolul 4 din Regulamentul (CE) nr. 1107/2009. Autoritatea a făcut publică concluzia sa.

                     (6)

                     La data de 24 octombrie 2018, Comisia a prezentat Comitetului permanent pentru plante, animale, produse alimentare și hrană pentru animale proiectul de raport de examinare a substanței active Beauveria bassiana tulpina IMI389521 și un proiect de regulament care prevede aprobarea substanței active Beauveria bassiana tulpina IMI389521.

                     (7)

                     Cu privire la una sau mai multe utilizări reprezentative ale cel puțin unui produs de protecție a plantelor care conține substanța activă, în special în ceea ce privește utilizările examinate și detaliate în raportul de examinare, s-a stabilit că criteriile de aprobare prevăzute la articolul 4 din Regulamentul (CE) nr. 1107/2009 sunt îndeplinite.

                     (8)

                     Prin urmare, este adecvat să se aprobe substanța activă Beauveria bassiana tulpina IMI389521.

                     (9)

                     Cu toate acestea, în conformitate cu articolul 13 alineatul (2) coroborat cu articolul 6 din Regulamentul (CE) nr. 1107/2009 și având în vedere cunoștințele științifice și tehnice actuale, este necesară includerea anumitor condiții. În special, este necesar să se includă, după caz, măsuri de reducere a riscurilor.

                     (10)

                     În conformitate cu articolul 13 alineatul (4) din Regulamentul (CE) nr. 1107/2009, anexa la Regulamentul de punere în aplicare (UE) nr. 540/2011 al Comisiei (3) ar trebui modificată în consecință.

                     (11)

                     Măsurile prevăzute în prezentul regulament sunt conforme cu avizul Comitetului permanent pentru plante, animale, produse alimentare și hrană pentru animale,

               ADOPTĂ PREZENTUL REGULAMENT:

            Articolul 1
            Aprobarea substanței active
            Substanța activă Beauveria bassiana tulpina IMI389521, cu specificațiile din anexa I, se aprobă sub rezerva îndeplinirii condițiilor menționate în anexa respectivă.

            Articolul 2
            Modificări ale Regulamentului de punere în aplicare (UE) nr. 540/2011
            Anexa la Regulamentul de punere în aplicare (UE) nr. 540/2011 se modifică în conformitate cu anexa II la prezentul regulament.

            Articolul 3
            Intrarea în vigoare
            Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.

            Prezentul regulament este obligatoriu în toate elementele sale și se aplică direct în toate statele membre.
            Adoptat la Bruxelles, 29 ianuarie 2019.

                  Pentru Comisie

                  Președintele

               Jean-Claude JUNCKER

            (1)  JO L 309, 24.11.2009, p. 1.

            (2)  EFSA (Autoritatea Europeană pentru Siguranța Alimentară), 2017. Conclusion on the peer review of the pesticide risk assessment of the active substance Beauveria bassiana IMI389521 (Concluzia evaluării inter pares a riscului utilizării ca pesticid a substanței active Beauveria bassiana IMI389521). EFSA Journal 2017;15(5):4831, 21 pp.; doi:10.2903/j.efsa.2017.4831.

            (3)  Regulamentul de punere în aplicare (UE) nr. 540/2011 al Comisiei din 25 mai 2011 de punere în aplicare a Regulamentului (CE) nr. 1107/2009 al Parlamentului European și al Consiliului în ceea ce privește lista substanțelor active aprobate (JO L 153, 11.6.2011, p. 1).

            ANEXA I

                        Denumire comună, numere de identificare

                        Denumire IUPAC

                        Puritate (1)

                        Data aprobării

                        Expirarea aprobării

                        Dispoziții specifice

                           Beauveria bassiana tulpina IMI389521
                        Numărul de acces în Colecția de resurse genetice CABI: IMI389521

                        Nu se aplică

                        Nivelul maxim de beauvericină: 0,09 mg/kg

                        19 februarie 2019

                        19 februarie 2029

                        În vederea implementării principiilor uniforme astfel cum sunt menționate la articolul 29 alineatul (6) din Regulamentul (CE) nr. 1107/2009, se va ține seama de concluziile raportului de examinare privind substanța activă Beauveria bassiana tulpina IMI389521, în special de apendicele I și II la acesta.
                        În cadrul evaluării generale, statele membre acordă o atenție deosebită:

                                    —

                                    stabilității la depozitare a preparatului (preparatelor) conținând substanța B. bassiana tulpina IMI389521, inclusiv nivelului de metabolit beauvericină după depozitare;

                                    —

                                    conținutului de metabolit beauvericină produs conform condițiilor prevăzute în cerere;

                                    —

                                    riscului prezentat de beauvericină pentru insectele infectate prezente în boabele depozitate. Sunt necesare măsuri pentru a se asigura că aceste produse nu intră în lanțul alimentar și furajer, ținând seama de prezența naturală a beauvericinei pe boabele de cereale;

                                    —

                                    protecției operatorilor și a lucrătorilor, ținând seama de faptul că substanța B. bassiana tulpina IMI389521 trebuie să fie considerată, ca orice microorganism, potențial sensibilizantă.

                              Respectarea menținerii stricte a condițiilor de mediu și analiza controlului de calitate în timpul procesului de fabricație, pentru a se asigura respectarea limitelor de contaminare microbiologică menționate în documentul de lucru SANCO/12116/2012 (2).
                        Condițiile de utilizare includ măsuri de diminuare a riscului, dacă este cazul.

               (1)  Detalii suplimentare privind identitatea și specificațiile substanței active se află în raportul de examinare.

               (2)  https://ec.europa.eu/food/sites/food/files/plant/docs/pesticides_ppp_app-proc_guide_phys-chem-ana_microbial-contaminant-limits.pdf

            ANEXA II
            În partea B din anexa la Regulamentul de punere în aplicare (UE) nr. 540/2011, se adaugă următoarea rubrică:

                           „130

                              Beauveria bassiana tulpina IMI389521
                           Numărul de acces în Colecția de resurse genetice CABI: IMI389521

                           Nu se aplică

                           Nivelul maxim de beauvericină: 0,09 mg/kg

                           19 februarie 2019

                           19 februarie 2029

                           În vederea implementării principiilor uniforme astfel cum sunt menționate la articolul 29 alineatul (6) din Regulamentul (CE) nr. 1107/2009, se va ține seama de concluziile raportului de examinare privind substanța activă Beauveria bassiana tulpina IMI389521, în special de apendicele I și II la acesta.
                           În cadrul evaluării generale, statele membre acordă o atenție deosebită:

                                       —

                                       stabilității la depozitare a preparatului (preparatelor) conținând substanța B. bassiana tulpina IMI389521, inclusiv nivelului de metabolit beauvericină după depozitare;

                                       —

                                       conținutului de metabolit beauvericină produs conform condițiilor prevăzute în cerere;

                                       —

                                       riscului prezentat de beauvericină pentru insectele infectate prezente în boabele depozitate. Sunt necesare măsuri pentru a se asigura că aceste produse nu intră în lanțul alimentar și furajer, ținând seama de nivelul natural de bază al beauvericinei pe boabele de cereale;

                                       —

                                       protecției operatorilor și a lucrătorilor, ținând seama de faptul că substanța B. bassiana tulpina IMI389521 trebuie să fie considerată, ca orice microorganism, potențial sensibilizantă.

                                 Respectarea menținerii stricte a condițiilor de mediu și analiza controlului de calitate în timpul procesului de fabricație, pentru a se asigura respectarea limitelor de contaminare microbiologică menționate în documentul de lucru SANCO/12116/2012 (*1).
                           Condițiile de utilizare includ măsuri de diminuare a riscului, dacă este cazul.

               (*1)  https://ec.europa.eu/food/sites/food/files/plant/docs/pesticides_ppp_app-proc_guide_phys-chem-ana_microbial-contaminant-limits.pdf”


title: Regulamentul de punere în aplicare (UE) 2019/255 al Comisiei din 13 februarie 2019 de modificare a Regulamentului de punere în aplicare (UE) nr. 821/2014 al Comisiei de stabilire a normelor de aplicare a Regulamentului (UE) nr. 1303/2013 al Parlamentului European și al Consiliului în ceea ce privește modalitățile detaliate de transfer și de gestionare a contribuțiilor programelor, raportarea cu privire la instrumentele financiare, caracteristicile tehnice ale măsurilor de informare și de comunicare pentru operațiuni, precum și sistemul pentru înregistrarea și stocarea datelor

text:
                  14.2.2019

                  RO

                  Jurnalul Oficial al Uniunii Europene

                  L 43/15

         REGULAMENTUL DE PUNERE ÎN APLICARE (UE) 2019/255 AL COMISIEI
         din 13 februarie 2019
         de modificare a Regulamentului de punere în aplicare (UE) nr. 821/2014 al Comisiei de stabilire a normelor de aplicare a Regulamentului (UE) nr. 1303/2013 al Parlamentului European și al Consiliului în ceea ce privește modalitățile detaliate de transfer și de gestionare a contribuțiilor programelor, raportarea cu privire la instrumentele financiare, caracteristicile tehnice ale măsurilor de informare și de comunicare pentru operațiuni, precum și sistemul pentru înregistrarea și stocarea datelor
         COMISIA EUROPEANĂ,
         având în vedere Tratatul privind funcționarea Uniunii Europene,
         având în vedere Regulamentul (UE) nr. 1303/2013 al Parlamentului European și al Consiliului din 17 decembrie 2013 de stabilire a unor dispoziții comune privind Fondul european de dezvoltare regională, Fondul social european, Fondul de coeziune, Fondul european agricol pentru dezvoltare rurală și Fondul european pentru pescuit și afaceri maritime, precum și de stabilire a unor dispoziții generale privind Fondul european de dezvoltare regională, Fondul social european, Fondul de coeziune și Fondul european pentru pescuit și afaceri maritime și de abrogare a Regulamentului (CE) nr. 1083/2006 al Consiliului (1), în special articolul 46 alineatul (3) și articolul 115 alineatul (4),
         întrucât:

                     (1)

                     Regulamentul de punere în aplicare (UE) nr. 821/2014 al Comisiei (2) stabilește, printre altele, caracteristicile tehnice ale măsurilor de informare și comunicare. În urma modificărilor aduse capitolului II din titlul III din partea a treia din Regulamentul (UE) nr. 1303/2013, astfel cum au fost introduse prin Regulamentul (UE, Euratom) 2018/1046 al Parlamentului European și al Consiliului (3), titlul Regulamentului de punere în aplicare (UE) nr. 821/2014 și titlul capitolului II din acesta ar trebui modificate în consecință.

                     (2)

                     Pentru a se evita sarcini administrative inutile și din considerente de simplificare, ar trebui eliminată cerința conform căreia denumirea unui instrument financiar trebuie să includă o referire la faptul că acesta beneficiază de contribuții din fondurile structurale și de investiții europene („ESI”). În conformitate cu articolul 6 alineatul (1) litera (b) din Regulamentul delegat (UE) nr. 480/2014 al Comisiei (4), beneficiarii finali ai instrumentelor financiare trebuie totuși informați că finanțarea este furnizată în cadrul programelor cofinanțate prin fondurile ESI. Eliminarea obligației de a indica denumirea unui instrument financiar nu are, prin urmare, niciun impact asupra cerințelor privind vizibilitatea și comunicarea la nivelul sprijinului acordat beneficiarilor finali. Articolul 4 alineatul (4) din Regulamentul de punere în aplicare (UE) nr. 821/2014 ar trebui modificat în consecință.

                     (3)

                     Anexa I la Regulamentul de punere în aplicare (UE) nr. 821/2014 al Comisiei stabilește modelul de raportare cu privire la instrumentele financiare reglementate de articolele 37-46 din Regulamentul (UE) nr. 1303/2013. Unele dintre dispozițiile respective au fost modificate prin Regulamentul (UE, Euratom) 2018/1046.

                     (4)

                     La articolul 38 alineatul (1) din Regulamentul (UE) nr. 1303/2013, a fost introdusă o nouă posibilitate de punere în aplicare pentru combinarea fondurilor ESI cu produsele financiare ale BEI în cadrul Fondului european pentru investiții strategice, astfel cum se stabilește și la noul articol 39a din regulamentul respectiv. Prin urmare, este necesar să se includă această posibilitate de punere în aplicare în secțiunea referitoare la descrierea instrumentului financiar și a modalităților de punere în aplicare, precum și să se includă câmpuri noi de date în secțiunea modelului de raportare cu privire la instrumentele financiare legată de progresul atins în obținerea efectului multiplicator preconizat, cu scopul de a reflecta contribuțiile din fondurile ESI la instrumentele financiare care combină aceste contribuții cu produsele financiare ale BEI în cadrul Fondului european pentru investiții strategice.

                     (5)

                     La articolul 38 alineatul (4) din Regulamentul (UE) nr. 1303/2013, au fost clarificate regulile pentru atribuirea directă a unui contract unor bănci sau instituții aflate în proprietate publică. Prin urmare, este necesar ca aceste clarificări să fie reflectate, incluzând acest tip de organism de implementare a instrumentelor financiare în secțiunea modelului de raportare cu privire la instrumentele financiare legată de identificarea organismelor de implementare a instrumentelor financiare și a organismelor de implementare a unui fond de fonduri, atunci când este cazul.

                     (6)

                     Articolul 44 din Regulamentul (UE) nr. 1303/2013 permite, cu condiția să se efectueze o gestiune activă a trezoreriei, finanțarea dobânzilor negative care au fost generate în urma investițiilor din fondurile ESI în temeiul articolului 43 din Regulamentul (UE) nr. 1303/2013 din resurse restituite instrumentului financiar. În consecință, este necesar să se alinieze cerințele de raportare la această dispoziție nouă. Această aliniere ar trebui să aibă loc în secțiunea modelului de raportare cu privire la instrumentele financiare referitoare la sumele restituite instrumentelor financiare din investiții.

                     (7)

                     Noul articol 43a din Regulamentul (UE) nr. 1303/2013 clarifică normele care reglementează tratamentul diferențiat al investitorilor care își desfășoară activitatea după principiul economiei de piață în cazul partajării profiturilor și a riscurilor. Prin urmare, este necesar să se alinieze formularea modelului de raportare cu privire la instrumentele financiare la această dispoziție clarificată în secțiunea privind dobânzile și alte câștiguri generate de contribuțiile acordate din fondurile ESI instrumentului financiar, resursele din program restituite instrumentelor financiare din investiții, astfel cum se menționează la articolele 43 și 44, și sumele utilizate pentru tratamentul diferențiat astfel cum se menționează la articolul 43a.

                     (8)

                     La articolul 46 din Regulamentul (UE) nr. 1303/2013, obligațiile de raportare referitoare la instrumentele financiare au fost raționalizate pentru a se evita anumite suprapuneri. În consecință, este necesar să se raționalizeze informațiile solicitate în câmpul de date 40 cu cerința de raportare stabilită la articolul 46 alineatul (2) litera (i) din Regulamentul (UE) nr. 1303/2013. De asemenea, este necesar să se transfere cerința de raportare a valorii investițiilor în capital în ceea ce privește anul anterior în titlul VII al modelului de raportare cu privire la instrumentele financiare reglementate prin articolul 46 alineatul (2) litera (i) din Regulamentul (UE) nr. 1303/2013. În scopul de a se evita sarcini administrative inutile și de a se asigura coerența cu sistemele de raportare instituite deja de autoritățile de management, transferul câmpului de date 40 existent în cadrul titlului VII, având ca scop să asigure coerența cu mențiunea corespunzătoare de la articolul 46 alineatul (2) litera (i) din Regulamentul (UE) nr. 1303/2013, nu ar trebui să determine renumerotarea sa, deși titlul său ar trebui aliniat la articolul respectiv.

                     (9)

                     Pentru a se evita duplicarea anumitor cerințe și a se realiza alinierea la cerințele de raportare din articolul 46 alineatul (2) litera (h) din Regulamentul (UE) nr. 1303/2013, referirea la valoarea investițiilor și a participațiunilor este eliminată din secțiunea privind progresele înregistrate în obținerea efectului multiplicator preconizat a modelului de raportare cu privire la instrumentele financiare.

                     (10)

                     Ca urmare a modificărilor de la articolele 37-46 din Regulamentul (UE) nr. 1303/2013 menționate în considerentele 3-9, anexa I la Regulamentul de punere în aplicare (UE) nr. 821/2014 ar trebui modificată în consecință.

                     (11)

                     Măsurile prevăzute de prezentul regulament sunt conforme cu avizul Comitetului de coordonare a fondurilor ESI.

                     (12)

                     Pentru a se asigura securitatea juridică și pentru a se limita la minimum discrepanțele dintre dispozițiile modificate ale Regulamentului (UE) nr. 1303/2013, care se aplică de la 2 august 2018 sau de mai devreme conform articolului 282 din Regulamentul (UE, Euratom) 2018/1046, și dispozițiile prezentului regulament, prezentul regulament ar trebui să intre în vigoare în ziua următoare datei publicării în Jurnalul Oficial al Uniunii Europene.

                     (13)

                     Prin urmare, Regulamentul de punere în aplicare (UE) nr. 821/2014 ar trebui modificat în consecință,

               ADOPTĂ PREZENTUL REGULAMENT:

            Articolul 1
            Regulamentul de punere în aplicare (UE) nr. 821/2014 se modifică după cum urmează:

                        1.

                        titlul se înlocuiește cu următorul text:
                        „Regulamentul de punere în aplicare (UE) nr. 821/2014 al Comisiei din 28 iulie 2014 de stabilire a normelor de aplicare a Regulamentului (UE) nr. 1303/2013 al Parlamentului European și al Consiliului în ceea ce privește modalitățile detaliate de transfer și de gestionare a contribuțiilor programelor, raportarea cu privire la instrumentele financiare, caracteristicile tehnice ale măsurilor de informare, comunicare și vizibilitate pentru operațiuni, precum și sistemul pentru înregistrarea și stocarea datelor”;

                        2.

                        titlul capitolului II se înlocuiește cu următorul text:
                        „CARACTERISTICI TEHNICE ALE MĂSURILOR DE INFORMARE, COMUNICARE ȘI VIZIBILITATE PENTRU OPERAȚIUNILE ȘI INSTRUCȚIUNILE REFERITOARE LA CREAREA EMBLEMEI UNIUNII ȘI A DEFINIRII CULORILOR STANDARDIZATE”;

                        3.

                        la articolul 4, alineatul (4) se înlocuiește cu următorul text:

                           „(4)   Denumirea «Uniunea Europeană» trebuie să apară întotdeauna desfășurată complet. Tipul de caracter care trebuie utilizat împreună cu emblema Uniunii poate fi oricare dintre următoarele: Arial, Auto, Calibri, Garamond, Trebuchet, Tahoma, Verdana, Ubuntu. Nu se autorizează scrierea cu caractere cursive sau subliniate sau cu alte efecte de fonturi. Poziționarea textului în raport cu emblema Uniunii nu trebuie să interfereze cu emblema Uniunii în niciun fel. Dimensiunea caracterelor trebuie să fie proporțională cu dimensiunea emblemei. Caracterele trebuie să aibă culoarea reflex blue, negru sau alb, în funcție de culoarea fondului.”;

                        4.

                        anexa I la Regulamentul de punere în aplicare (UE) nr. 821/2014 se modifică în conformitate cu anexa la prezentul regulament.

            Articolul 2
            Prezentul regulament intră în vigoare în ziua următoare datei publicării în Jurnalul Oficial al Uniunii Europene.

            Prezentul regulament este obligatoriu în toate elementele sale și se aplică direct în toate statele membre.
            Adoptat la Bruxelles, 13 februarie 2019.

                  Pentru Comisie

                  Președintele

               Jean-Claude JUNCKER

            (1)  JO L 347, 20.12.2013, p. 320.

            (2)  Regulamentul de punere în aplicare (UE) nr. 821/2014 al Comisiei din 28 iulie 2014 de stabilire a normelor de aplicare a Regulamentului (UE) nr. 1303/2013 al Parlamentului European și al Consiliului în ceea ce privește modalitățile detaliate de transfer și de gestionare a contribuțiilor programelor, raportarea cu privire la instrumentele financiare, caracteristicile tehnice ale măsurilor de informare și de comunicare pentru operațiuni, precum și sistemul pentru înregistrarea și stocarea datelor (JO L 223, 29.7.2014, p. 7).

            (3)  Regulamentul (UE, Euratom) 2018/1046 al Parlamentului European și al Consiliului din 18 iulie 2018 privind normele financiare aplicabile bugetului general al Uniunii, de modificare a Regulamentelor (UE) nr. 1296/2013, (UE) nr. 1301/2013, (UE) nr. 1303/2013, (UE) nr. 1304/2013, (UE) nr. 1309/2013, (UE) nr. 1316/2013, (UE) nr. 223/2014, (UE) nr. 283/2014 și a Deciziei nr. 541/2014/UE și de abrogare a Regulamentului (UE, Euratom) nr. 966/2012 (JO L 193, 30.7.2018, p. 1).

            (4)  Regulamentul delegat (UE) nr. 480/2014 al Comisiei din 3 martie 2014 de completare a Regulamentului (UE) nr. 1303/2013 al Parlamentului European și al Consiliului de stabilire a unor dispoziții comune privind Fondul european de dezvoltare regională, Fondul social european, Fondul de coeziune, Fondul european agricol pentru dezvoltare rurală și Fondul european pentru pescuit și afaceri maritime, precum și de stabilire a unor dispoziții generale privind Fondul european de dezvoltare regională, Fondul social european, Fondul de coeziune și Fondul european pentru pescuit și afaceri maritime (JO L 138, 13.5.2014, p. 5).

            ANEXĂ
            Anexa I la Regulamentul de punere în aplicare (UE) nr. 821/2014 se modifică după cum urmează:

                        1.

                        câmpul de date 7.2 se înlocuiește cu următorul text:

                                    „7.2.

                                    Instrument financiar instituit la nivel național, regional, transnațional sau transfrontalier, gestionat de autoritatea de management sau aflat în responsabilitatea acesteia, menționat la articolul 38 alineatul (1) litera (b), care beneficiază de contribuțiile programului aferent fondurilor ESI în temeiul articolului 38 alineatul (4) literele (a), (b) (c) și (d) din Regulamentul (UE) nr. 1303/2013”

                        2.

                        se adaugă un nou câmp de date 7.3:

                                    „7.3.

                                    Instrument financiar care combină o contribuție financiară din partea autorității de management cu produse financiare ale BEI în cadrul Fondului european pentru investiții strategice în conformitate cu articolul 39a, instrument menționat la articolul 38 alineatul (1) litera (c)”

                        3.

                        câmpul de date 10 se înlocuiește cu următorul text:

                                    „10.

                                    Statutul juridic al instrumentului financiar, în temeiul articolului 38 alineatul (6) și al articolului 39a alineatul (5) litera (b) din Regulamentul (UE) nr. 1303/2013 [doar pentru instrumentele financiare menționate la articolul 38 alineatul (1) literele (b) și (c)]: conturi fiduciare deschise în numele organismului de implementare și în numele autorității de management sau sub forma unei entități separate de finanțare în cadrul unei instituții financiare”

                        4.

                        titlul III se înlocuiește cu următorul text:
                        „III.
                              Identificarea organismului de implementare a instrumentului financiar și a organismului de implementare a unui fond de fonduri, atunci când este cazul, astfel cum se menționează la articolul 38 alineatul (1) literele (a), (b) și (c) din Regulamentul (UE) nr. 1303/2013 [articolul 46 alineatul (2) litera (c) din Regulamentul (UE) nr. 1303/2013]”;

                        5.

                        câmpul de date 11.1 se înlocuiește cu următorul text:

                                    „11.1.

                                    Tipul organismului de implementare în temeiul articolului 38 alineatul (4) și al articolului 39a alineatul (5) din Regulamentul (UE) nr. 1303/2013: o entitate existentă sau recent înființată responsabilă cu implementarea instrumentelor financiare; Banca Europeană de Investiții; Fondul European de Investiții; o instituție financiară internațională în cadrul căreia este acționar un stat membru; o bancă sau o instituție aflată în proprietate publică, constituită ca entitate juridică ce desfășoară activități financiare cu titlu profesional; un organism guvernat de dreptul public sau privat; o autoritate de management care îndeplinește sarcini de implementare în mod direct (numai în cazul împrumuturilor sau al garanțiilor)”

                        6.

                        titlul VII se înlocuiește cu următorul text:
                        „VII.
                              Dobânzi și alte câștiguri generate de contribuțiile din partea fondurilor ESI în beneficiul instrumentului financiar, resursele programului restituite instrumentului financiar din investițiile menționate la articolele 43 și 44, sumele utilizate pentru tratamentul diferențiat astfel cum se menționează la articolul 43a și valoarea investițiilor în capital, în raport cu anii anteriori [articolul 46 alineatul (2) literele (g) și (i) din Regulamentul (UE) nr. 1303/2013]”;

                        7.

                        câmpul de date 37 se înlocuiește cu următorul text:

                                    „37.

                                    Suma resurselor care pot fi atribuite fondurilor ESI folosite în conformitate cu articolele 43a și 44”

                        8.

                        câmpul de date 37.1 se înlocuiește cu următorul text:

                                    „37.1.

                                    din care sume plătite pentru tratamentul diferențiat al investitorilor care funcționează după principiul economiei de piață, care furnizează resurse de contrapartidă în favoarea contribuției din partea fondurilor ESI pentru instrumentul financiar sau care participă la investițiile la nivelul beneficiarilor finali (în EUR)”

                        9.

                        se adaugă un nou câmp de date 37.3:

                                    „37.3.

                                    din care sume pentru a acoperi pierderile din valoarea nominală a contribuției din fondurile ESI la instrumentul financiar care rezultă din dobânzi negative, dacă aceste pierderi se produc în pofida unei gestiuni active a trezoreriei de către organismele de implementare a instrumentelor financiare (în EUR)”

                        10.

                        următorul câmp nou de date 40 este introdus după câmpul nou de date 37.3:

                                    „40.

                                    Valoarea investițiilor în capital, în raport cu anii anteriori (în EUR)”

                        11.

                        titlul VIII se înlocuiește cu următorul text:
                        „VIII.
                              Progrese înregistrate în obținerea efectului multiplicator preconizat al investițiilor realizate de instrumentul financiar [articolul 46 alineatul (2) litera (h) din Regulamentul (UE) nr. 1303/2013]”;

                        12.

                        se adaugă un nou câmp de date 38.1A:

                                    „38.1A.

                                    Contribuții în cadrul produsului financiar al BEI angajate prin acordul de finanțare cu organismul de implementare a instrumentului financiar [numai pentru instrumentele prevăzute la articolul 38 alineatul (1) litera (c)] (în EUR)”

                        13.

                        se adaugă un nou câmp de date 38.2A:

                                    „38.2A.

                                    Contribuții în cadrul produsului financiar al BEI plătite instrumentului financiar [numai pentru instrumentele prevăzute la articolul 38 alineatul (1) litera (c)] (în EUR)”

                        14.

                        se adaugă un nou câmp de date 38.3A:

                                    „38.3A.

                                    Contribuții în cadrul produsului financiar al BEI plătite la nivelul beneficiarilor finali [numai pentru instrumentele prevăzute la articolul 38 alineatul (1) litera (c)] (în EUR)”

                        15.

                        se elimină câmpul de date 40 din titlul VIII.